text: var book = {
  	"name": "Zachariáš",
  	"numChapters": 14,
  	"chapters": {
  		"1": {
  			"1": "<sup>1</sup> V ôsmom mesiaci druhého roku Dáriovej vlády zaznelo slovo Hospodina k prorokovi Zachariášovi, synovi Berechju, Iddovho syna, takto:",
  			"2": "<sup>2</sup> „Hospodin sa veľmi hnevá na vašich otcov.",
  			"3": "<sup>3</sup> Povedz im teda: Takto hovorí Hospodin zástupov: ‚Vráťte sa ku mne,‘ znie výrok Hospodina zástupov, ‚a ja sa vrátim k vám,‘ hovorí Hospodin zástupov.",
  			"4": "<sup>4</sup> ‚Nebuďte ako vaši otcovia, ku ktorým volali skorší proroci: Takto hovorí Hospodin zástupov: »Odvráťte sa teda od svojich zlých ciest a od svojich zlých skutkov;« no nepočúvali a nevšímali si ma,‘ znie výrok Hospodina,",
  			"5": "<sup>5</sup> ‚a vaši otcovia, kde sú? A proroci, vari budú žiť večne?",
  			"6": "<sup>6</sup> A či moje slová a ustanovenia, ktoré som nariadil svojim sluhom prorokom, nezasiahli vašich otcov?‘ Vtedy sa obrátili a vraveli: ‚Ako sa Hospodin zástupov rozhodol, čo s nami urobí podľa našich ciest a skutkov, tak s nami aj urobil.‘“",
  			"7": "<sup>7</sup> V dvadsiatom štvrtom dni jedenásteho mesiaca, mesiaca šebát, v druhom roku Dária zaznelo slovo Hospodina k prorokovi Zachariášovi, synovi Berechju, Iddovho syna, takto:",
  			"8": "<sup>8</sup> Videl som v noci: Hľa, ktosi sedel na ryšavom koni. Stál medzi myrtami v hlbine a za ním boli ryšavé, plavé a biele kone.",
  			"9": "<sup>9</sup> Spýtal som sa: „Pane, čo sú tieto veci?“ Odpovedal mi anjel, ktorý so mnou hovoril: „Ja ti ukážem, čo sú.“",
  			"10": "<sup>10</sup> Muž, čo stál medzi myrtami, odpovedal takto: „To sú tí, ktorých Hospodin poslal prechádzať zemou.“",
  			"11": "<sup>11</sup> Hospodinovmu anjelovi, ktorý stál medzi myrtami, odvetili: „Prechádzali sme zemou a videli sme, že celá zem je pokojná.“",
  			"12": "<sup>12</sup> Hospodinov anjel odpovedal takto: „Hospodin zástupov, dokedy sa nechceš zmilovať nad Jeruzalemom a nad judskými mestami, na ktoré sa hneváš už sedemdesiat rokov?“",
  			"13": "<sup>13</sup> Hospodin odpovedal anjelovi, ktorý so mnou hovoril, dobré a potešujúce slová.",
  			"14": "<sup>14</sup> Nato mi anjel, ktorý so mnou hovoril, povedal: „Ohlasuj, že takto hovorí Hospodin zástupov: ‚Veľmi horlím za Jeruzalem a za Sion",
  			"15": "<sup>15</sup> a veľmi sa hnevám na sebavedomé národy, ktoré napomáhali zlo, keď som sa iba trochu hneval.‘",
  			"16": "<sup>16</sup> Preto takto hovorí Hospodin: ‚Obrátim sa k Jeruzalemu s milosrdenstvom, bude v ňom vybudovaný môj dom,‘ znie výrok Hospodina zástupov, ‚a nad Jeruzalemom sa natiahne meracia šnúra.‘",
  			"17": "<sup>17</sup> Ďalej hlásaj: Takto hovorí Hospodin zástupov: ‚Moje mestá budú ešte oplývať dobrom, Hospodin ešte poteší Sion a opäť si vyvolí Jeruzalem.‘“"
  		},
  		"2": {
  			"1": "<sup>1</sup> Pozdvihol som zrak, pozrel som a videl som štyri rohy.",
  			"2": "<sup>2</sup> Nato som sa spýtal anjela, ktorý so mnou hovoril: „Čo je to?“ Odpovedal mi: „To sú rohy, ktoré rozmetali Judsko, Izrael a Jeruzalem.“",
  			"3": "<sup>3</sup> Potom mi Hospodin ukázal štyroch remeselníkov.",
  			"4": "<sup>4</sup> Spýtal som sa: „Čo sa títo chystajú robiť?“ Odpovedal mi: „Tie rohy sú tí, čo rozmetali Judsko, že nik nezdvihol hlavu, ale títo ich prišli zastrašiť a zvrhnúť rohy národov, čo zdvihli roh proti Judsku, aby ho rozmetali.“",
  			"5": "<sup>5</sup> Pozdvihol som zrak, pozrel som a videl som muža, čo držal v ruke merací povraz.",
  			"6": "<sup>6</sup> Nato som sa spýtal: „A ty kam ideš?“ Odpovedal mi: „Premerať Jeruzalem, chcem vidieť, aký bude široký a aký dlhý.“",
  			"7": "<sup>7</sup> Potom vyšiel anjel, ktorý so mnou hovoril, a iný anjel mu vyšiel v ústrety.",
  			"8": "<sup>8</sup> Povedal mu: „Bež a povedz tomu mladíkovi: ‚Jeruzalem sa zaplní a otvorí pre množstvo ľudí, aj zvieratá budú v ňom.‘",
  			"9": "<sup>9</sup> A ja,“ znie výrok Hospodina, „budem ohnivou hradbou okolo neho a slávou uprostred neho.“",
  			"10": "<sup>10</sup> „Beda, beda! Utekajte zo severnej krajiny,“ znie výrok Hospodina, „lebo som vás rozptýlil ako štyri nebeské vetry,“ znie výrok Hospodina.",
  			"11": "<sup>11</sup> „Beda! Zachráň sa Sion, ty, čo bývaš u babylonskej dcéry!“",
  			"12": "<sup>12</sup> Lebo takto hovorí Hospodin zástupov, ktorý ma na svoju slávu poslal k národom, čo vás vyplienili: „Kto sa vás dotkne, dotýka sa zrenice môjho oka.",
  			"13": "<sup>13</sup> Hľa, zaženiem sa na nich rukou a stanú sa korisťou svojich sluhov.“ Vtedy spoznáte, že ma poslal Hospodin zástupov.",
  			"14": "<sup>14</sup> „Plesaj a raduj sa, dcéra Siona, pozri, prichádzam a budem bývať uprostred teba,“ znie výrok Hospodina.",
  			"15": "<sup>15</sup> „V ten deň sa pripoja k Hospodinovi mnohé národy a budú mojím ľudom a budem bývať uprostred teba.“ Vtedy spoznáš, že ma k tebe poslal Hospodin zástupov.",
  			"16": "<sup>16</sup> Potom Hospodin vezme Judsko do vlastníctva ako svoj dedičný podiel vo svätej zemi a zasa si vyvolí Jeruzalem.",
  			"17": "<sup>17</sup> Stíš sa pred Hospodinom, každý tvor, lebo vychádza zo svojho svätého príbytku!"
  		},
  		"3": {
  			"1": "<sup>1</sup> Potom mi ukázal veľkňaza Jošuu, ktorý stál pred Hospodinovým anjelom. Po jeho pravici stál satan, aby na neho žaloval.",
  			"2": "<sup>2</sup> Hospodin povedal satanovi: „Nech ťa Hospodin pokarhá, satan! Nech ťa pokarhá Hospodin, ktorý si vyvolil Jeruzalem! Či on nie je obhorok, vytrhnutý z ohňa?“",
  			"3": "<sup>3</sup> Jošua bol oblečený v špinavom odeve a stál pred anjelom.",
  			"4": "<sup>4</sup> Tým, čo stáli pred ním, odvetil: „Vyzlečte mu špinavý odev!“ Jemu povedal: „Pozri, sňal som z teba tvoju vinu, aby som ťa obliekol do slávnostného rúcha!“",
  			"5": "<sup>5</sup> Potom povedal: „Položte mu na hlavu čistý turban!“ Vtedy mu položili na hlavu čistý turban a obliekli ho do šiat; Hospodinov anjel pritom stál.",
  			"6": "<sup>6</sup> Hospodinov anjel prisvedčil Jošuovi:",
  			"7": "<sup>7</sup> „Takto hovorí Hospodin zástupov: ‚Ak budeš kráčať po mojich cestách a budeš zachovávať, čím som ťa poveril, aj ty budeš obhajovať môj dom a strážiť moje nádvoria, umožním ti prístup medzi tých, čo tu stoja.",
  			"8": "<sup>8</sup> Počúvaj teda, veľkňaz Jošua, ty aj tvoji druhovia, čo sedia pred tebou, lebo títo muži sú znamením. Pozri, privádzam svojho sluhu, zvaného Výhonok.",
  			"9": "<sup>9</sup> Hľa, tu je kameň, ktorý som položil pred Jošuu: jeden kameň a na ňom sedem očí. Ja vyryjem naň znak,‘ znie výrok Hospodina zástupov, ‚a odstránim vinu tejto krajiny za jediný deň.",
  			"10": "<sup>10</sup> V ten deň,‘ znie výrok Hospodina zástupov, ‚navzájom sa budú pozývať pod vinič a figovník.‘“"
  		},
  		"4": {
  			"1": "<sup>1</sup> Potom sa vrátil anjel, čo so mnou hovoril, a zobudil ma ako človeka, ktorého budia zo sna.",
  			"2": "<sup>2</sup> Spýtal sa ma: „Čo vidíš?“ Odpovedal som: „Vidím svietnik celý zo zlata s nádobkou navrchu. Je na ňom sedem lámp a sedem lievikov pre lampy hore.",
  			"3": "<sup>3</sup> Pri ňom sú dve olivy, jedna napravo od nádobky a druhá naľavo.“",
  			"4": "<sup>4</sup> Opýtal som sa a povedal som anjelovi, čo so mnou hovoril: „Čo je to, pán môj?“",
  			"5": "<sup>5</sup> Anjel, ktorý so mnou hovoril, mi odpovedal: „Nevieš, čo to znamená?“ Povedal som: „Nie, pán môj.“",
  			"6": "<sup>6</sup> Odvetil mi: „To je Hospodinovo slovo Zerubbábelovi: ‚Nie silou ani mocou, ale mojím duchom!‘ znie výrok Hospodina zástupov.",
  			"7": "<sup>7</sup> ‚Kto si ty, veľký vrch? Pred Zerubbábelom budeš rovinou! On vynesie hlavný kameň za pokriku: Milosť, milosť pre neho!‘“",
  			"8": "<sup>8</sup> Potom mi zaznelo slovo Hospodina:",
  			"9": "<sup>9</sup> „Zerubbábelove ruky založili tento dom, jeho ruky ho dokončia a spoznáš, že ma k vám poslal Hospodin zástupov.",
  			"10": "<sup>10</sup> Kto pohŕda dňom malých začiatkov? Zaradujú sa, keď uvidia v Zerubbábelovej ruke kameň a olovnicu. Tých sedem, to sú Hospodinove oči, čo prechádzajú celou zemou.“",
  			"11": "<sup>11</sup> Nato som sa spýtal: „Čo znamenajú tie dve olivy napravo a naľavo od svietnika?“",
  			"12": "<sup>12</sup> Aj druhýkrát som sa ozval a opýtal som sa ho: „Čo znamenajú dve olivové ratolesti, čo vyprázdňujú zo seba zlato dvoma zlatými rúrkami?“",
  			"13": "<sup>13</sup> Odpovedal mi: „Nevieš, čo je to?“ Povedal som: „Nie, pán môj.“",
  			"14": "<sup>14</sup> Nato povedal: „To sú dvaja synovia pomazaní olejom, čo stoja pred Pánom celej zeme.“"
  		},
  		"5": {
  			"1": "<sup>1</sup> Znovu som zodvihol zrak, pozrel som a videl som letiaci zvitok.",
  			"2": "<sup>2</sup> Spýtal sa ma: „Čo vidíš?“ Odpovedal som: „Vidím letiaci zvitok, jeho dĺžka je dvadsať lakťov a šírka desať lakťov.“",
  			"3": "<sup>3</sup> Povedal mi: „To je kliatba, ktorá vychádza na celú krajinu; každý zlodej a každý, kto krivo prisahá, ňou bude odtiaľto odstránený.",
  			"4": "<sup>4</sup> Vyvediem ju,“ znie výrok Hospodina zástupov, „vojde do domu zlodeja a do domu toho, kto krivo prisahá v mojom mene; usadí sa v jeho dome a úplne ho zničí — jeho trámy aj jeho kamene.“",
  			"5": "<sup>5</sup> Potom vyšiel anjel, ktorý hovoril so mnou, a povedal mi: „Zodvihni zrak a pozri, čo to vychádza!“",
  			"6": "<sup>6</sup> Spýtal som sa: „Čo je to?“ Odpovedal: „To sa ukazuje efa.“ A pokračoval: „To je zjav celej krajiny.“",
  			"7": "<sup>7</sup> Vtom sa zdvihla olovená pokrievka a jedna žena sedela uprostred efy.",
  			"8": "<sup>8</sup> Povedal: „Toto je bezbožnosť.“ Sotil ju do efy a jej otvor zakryl oloveným poklopom.",
  			"9": "<sup>9</sup> Zodvihol som zrak, pozrel som a videl som prichádzať dve ženy: vietor im dvíhal krídla — mali totiž krídla podobné krídlam bociana —, zdvihli efu medzi zem a nebo.",
  			"10": "<sup>10</sup> Vtedy som sa spýtal anjela, ktorý hovoril so mnou: „Kam berú tú efu?“",
  			"11": "<sup>11</sup> Odpovedal mi: „Chcú jej postaviť dom v krajine Šinár. Keď ho pripravia, tam ju položia na jej podstavec.“"
  		},
  		"6": {
  			"1": "<sup>1</sup> Znova som zodvihol zrak, pozrel som a videl som štyri vozy vystupovať spomedzi dvoch vrchov; vrchy boli bronzové.",
  			"2": "<sup>2</sup> V prvom voze boli ryšavé kone, v druhom čierne,",
  			"3": "<sup>3</sup> v treťom biele a vo štvrtom voze kone strakaté a mocné.",
  			"4": "<sup>4</sup> Ozval som sa a spýtal som sa anjela, ktorý hovoril so mnou: „Čo je to, pán môj?“",
  			"5": "<sup>5</sup> Anjel mi odvetil: „To sú štyri nebeské vetry, ktoré vychádzajú z miesta, kde stáli pred Pánom celej zeme.",
  			"6": "<sup>6</sup> Voz s čiernymi koňmi ide do severnej krajiny, za nimi vychádzajú biele kone, strakaté však idú do južnej krajiny.“",
  			"7": "<sup>7</sup> Vyšli mocné a usilovali sa prejsť krížom-krážom zem. Povedal: „Choďte, prejdite zemou!“ A tak prešli zem krížom-krážom.",
  			"8": "<sup>8</sup> Potom na mňa zavolal a riekol mi: „Pozri sa, tie, čo idú do severnej krajiny, mi v severnej krajine upokoja ducha.“",
  			"9": "<sup>9</sup> Potom mi zaznelo slovo Hospodina:",
  			"10": "<sup>10</sup> „Vezmi od zajatcov, z pokolenia Cheldaja, Tobiju a Jedaju, čo prišli z Babylonu, a choď v ten istý deň do domu Jošiju, syna Cefanju,",
  			"11": "<sup>11</sup> a vezmi striebro a zlato. Urob korunu a polož ju na hlavu veľkňaza Jošuu, syna Jocadáka.",
  			"12": "<sup>12</sup> Povedz mu: ‚Takto hovorí Hospodin zástupov: Pozri, muž, ktorého meno je Výhonok, vyrastie na svojom mieste a vybuduje Hospodinov chrám.",
  			"13": "<sup>13</sup> On vybuduje Hospodinov chrám, poctia ho slávou a bude sedieť a panovať na svojom tróne; kňaz bude pri jeho tróne a medzi oboma bude zhoda.",
  			"14": "<sup>14</sup> Koruna bude v Hospodinovom chráme pamiatkou na Chelema, Tobiju, Jedaju a Chéna, synov Cefanju.",
  			"15": "<sup>15</sup> Aj tí, čo sú vzdialení, prídu a budú budovať Hospodinov chrám.‘ A tak spoznáte, že ma k vám poslal Hospodin zástupov. Stane sa to, ak budete pozorne počúvať hlas Hospodina, svojho Boha.“"
  		},
  		"7": {
  			"1": "<sup>1</sup> Vo štvrtom roku kráľa Dária, na štvrtý deň deviateho mesiaca kislév, zaznelo slovo Hospodina Zachariášovi.",
  			"2": "<sup>2</sup> Vtedy Bét-El poslal Sarecera, Regem-Melecha a jeho mužov uzmieriť Hospodina",
  			"3": "<sup>3</sup> a spýtať sa kňazov, ktorí sú pri dome Hospodina zástupov, a prorokov: „Mám plakať a postiť sa v piatom mesiaci, ako som to robil už toľké roky?“",
  			"4": "<sup>4</sup> Nato mi zaznelo slovo Hospodina zástupov:",
  			"5": "<sup>5</sup> „Povedz všetkému ľudu krajiny i kňazom: ‚Keď sa postíte a nariekate v piatom a siedmom mesiaci — a je to už sedemdesiat rokov —, naozaj sa postíte kvôli mne?",
  			"6": "<sup>6</sup> A keď jete a pijete, či nie kvôli sebe jete a pijete?",
  			"7": "<sup>7</sup> Či to nie sú slová, ktoré ohlasoval Hospodin prostredníctvom dávnych prorokov, keď bol Jeruzalem obývaný a žil v pokoji, aj s okolitými mestami, a keď bol obývaný Negev aj Nížina?‘“",
  			"8": "<sup>8</sup> Potom slovo Hospodina zaznelo Zachariášovi:",
  			"9": "<sup>9</sup> „Takto hovorí Hospodin zástupov: ‚Na súde spravodlivo súďte a preukazujte si navzájom milosrdenstvo a láskavosť!",
  			"10": "<sup>10</sup> Vdovy, siroty, cudzincov a chudobných neutláčajte a vo svojich srdciach nezmýšľajte zle jeden o druhom!‘“",
  			"11": "<sup>11</sup> Nevenovali mu však pozornosť, obrátili sa chrbtom a zapchali si uši, aby nepočuli.",
  			"12": "<sup>12</sup> Srdce si zatvrdili ako diamant a nepočúvali zákon ani slová, ktoré im Hospodin zástupov poslal prostredníctvom svojho ducha cez dávnych prorokov. Preto ich postihol veľký hnev Hospodina zástupov.",
  			"13": "<sup>13</sup> Keď volal, nepočúvali. „Tak nech si len volajú, nebudem ich počúvať,“ hovorí Hospodin zástupov.",
  			"14": "<sup>14</sup> „A rozptýlil som ich medzi všetky národy, ktoré nepoznali. Krajina po nich spustla tak, že už nechodili sem a tam. Takto urobili nádhernú zem pustatinou.“"
  		},
  		"8": {
  			"1": "<sup>1</sup> Potom mi zaznelo slovo Hospodina zástupov:",
  			"2": "<sup>2</sup> Takto hovorí Hospodin zástupov: „Veľmi horlím za Sion, veľkým hnevom zaň horlím.“",
  			"3": "<sup>3</sup> Takto hovorí Hospodin: „Vrátim sa na Sion a budem bývať uprostred Jeruzalema. Vtedy sa Jeruzalem bude volať Verné mesto a vrch Hospodina zástupov Svätý vrch.“",
  			"4": "<sup>4</sup> Takto hovorí Hospodin zástupov: „Ešte budú na uliciach Jeruzalema sedieť starci a starenky; každý s palicou v ruke pre svoj vysoký vek.",
  			"5": "<sup>5</sup> A ulice mesta budú plné chlapcov a dievčat hrajúcich sa na jeho uliciach.“",
  			"6": "<sup>6</sup> Takto hovorí Hospodin zástupov: „Ak je to nemožné v očiach zvyšku tohto ľudu v jeho dňoch, vari to bude nemožné aj v mojich očiach?“ znie výrok Hospodina zástupov.",
  			"7": "<sup>7</sup> Takto hovorí Hospodin zástupov: „Hľa, ja zachránim svoj ľud z krajiny východu a z krajiny západu slnka.",
  			"8": "<sup>8</sup> Privediem ho, takže bude bývať v Jeruzaleme. Bude mojím ľudom a ja budem jeho Bohom v pravde a spravodlivosti.“",
  			"9": "<sup>9</sup> Takto hovorí Hospodin zástupov: „Nech spevnejú ruky vás, čo v týchto dňoch počúvate tieto slová z úst prorokov, ktorí boli pri tom, keď sa kládol základ domu Hospodina zástupov, aby sa postavil chrám.",
  			"10": "<sup>10</sup> Lebo pred tými dňami nebola pláca pre človeka, nebolo ani žiadne krmivo pre dobytok. Kto odchádzal alebo prichádzal, nemal pokoj od nepriateľov: obrátil som všetkých ľudí proti sebe.",
  			"11": "<sup>11</sup> Teraz však nebudem k zvyškom tohto ľudu taký ako v predchádzajúcich dňoch,“ znie výrok Hospodina zástupov.",
  			"12": "<sup>12</sup> „Semenom bude pokoj, vinič prinesie ovocie, zem vydá svoju úrodu, nebesá dajú svoju rosu a toto všetko dám do dedičstva zvyšku tohto ľudu.",
  			"13": "<sup>13</sup> Ako ste boli kliatbou medzi národmi, dom Júdov a dom Izraelov, tak vás vyslobodím a budete požehnaním. Nebojte sa, nech spevnejú vaše ruky!“",
  			"14": "<sup>14</sup> Lebo takto hovorí Hospodin zástupov: „Ako som zamýšľal robiť vám zle, keď ma vaši otcovia hnevali,“ hovorí Hospodin zástupov, „a nezľutoval som sa,",
  			"15": "<sup>15</sup> tak som si opäť v týchto dňoch zaumienil robiť dobre Jeruzalemu a Júdovmu domu. Nebojte sa!“",
  			"16": "<sup>16</sup> Toto sú príkazy, ktoré máte zachovávať: „Hovorte každý pravdu svojmu blížnemu, vo svojich bránach nastoľujte pravdu, právo a pokoj,",
  			"17": "<sup>17</sup> nech nik nezmýšľa vo svojom srdci zle proti svojmu blížnemu a nemilujte krivú prísahu, lebo toto všetko sú veci, ktoré nenávidím,“ znie výrok Hospodina.",
  			"18": "<sup>18</sup> Potom mi zaznelo slovo Hospodina zástupov:",
  			"19": "<sup>19</sup> Takto hovorí Hospodin zástupov: „Pôst štvrtého, pôst piateho, pôst siedmeho a pôst desiateho mesiaca budú pre Júdov dom dňami plesania, radosti a veselej oslavy. Preto milujte pravdu a pokoj!“",
  			"20": "<sup>20</sup> Takto hovorí Hospodin zástupov: „Ešte prídu národy a obyvatelia veľkých miest",
  			"21": "<sup>21</sup> a obyvatelia jedného mesta pôjdu do druhého a povedia: ‚Poďme, vyberme sa uzmieriť Hospodinovu tvár a hľadať Hospodina zástupov; pôjdem aj ja!‘",
  			"22": "<sup>22</sup> Pôjdu mnohí ľudia a mocné národy hľadať Hospodina zástupov do Jeruzalema a uzmieriť Hospodinovu tvár.“",
  			"23": "<sup>23</sup> Takto hovorí Hospodin zástupov: „V tých dňoch sa chopí desať mužov z národov všetkých jazykov obruby odevu judského muža, pevne ho uchopia a povedia: ‚Chceme ísť s vami, lebo sme počuli, že s vami je Boh.‘“"
  		},
  		"9": {
  			"1": "<sup>1</sup> Výrok. Slovo Hospodina proti krajine Chadrách a Damasku, jeho príbytku, lebo Hospodinovi patrí hlavné mesto Aramu a všetky izraelské kmene.",
  			"2": "<sup>2</sup> Aj Chamát s ním hraničí, aj Týrus a Sidon, hoci sú veľmi múdre.",
  			"3": "<sup>3</sup> Týrus si postavil opevnenie, nakopil striebra sťa prachu a rýdzeho zlata ako blata na uliciach.",
  			"4": "<sup>4</sup> Hľa, Pán sa ho zmocní, zrazí jeho bohatstvo do mora a mesto pohltí oheň.",
  			"5": "<sup>5</sup> Aškalón to uvidí a bude sa báť, Gaza sa bude hrozne zvíjať, aj Ekrón, lebo jeho nádej zvädla; kráľ Gazy zahynie a Aškalón nebude obývaný.",
  			"6": "<sup>6</sup> „V Ašdóde budú bývať miešanci a ukončím pýchu Filištíncov.",
  			"7": "<sup>7</sup> Odstránim z jeho úst krv, spomedzi zubov ich ohavnosti.“ Aj on zostane pre nášho Boha a bude ako vodca v Judsku a Ekrón ako Jebúseji.",
  			"8": "<sup>8</sup> „Utáborím sa pred svojím domom ako hliadka pred tými, čo tiahnu sem a tam a neobsadí ich už utláčateľ, lebo teraz už ja sám budem dozerať.“",
  			"9": "<sup>9</sup> „Hlasne plesaj, dcéra Siona, zvučne jasaj, dcéra Jeruzalema. Pozri, tvoj kráľ prichádza k tebe, je spravodlivý a prináša víťazstvo, je pokorný a jazdí na oslovi, na osliatku, mláďati oslice.",
  			"10": "<sup>10</sup> Vyničím vozy z Efrajima a kone z Jeruzalema, vytratia sa bojové kuše; bude hlásať pokoj národom, jeho vláda siaha od mora až k moru a od Rieky až do končín zeme.",
  			"11": "<sup>11</sup> A tebe pre krv tvojej zmluvy vyvediem zajatcov zo studne, v ktorej niet vody.",
  			"12": "<sup>12</sup> Vráťte sa do pevnosti, zajatci nádeje; dnes oznamujem: ‚Dvojnásobne ti odplatím.‘",
  			"13": "<sup>13</sup> Lebo si natiahnem Júdu ako luk, Efrajima vložím doň ako šíp; povzbudím tvojich synov, Sion, proti tvojim synom, Javán, urobím ťa podobným hrdinskému meču.“",
  			"14": "<sup>14</sup> Hospodin sa zjaví nad nimi, jeho šíp vyrazí sťa blesk, Pán, Hospodin, zatrúbi na roh, bude postupovať v južných víchroch.",
  			"15": "<sup>15</sup> Hospodin zástupov bude štítom nad nimi, zhltnú kamene z praku, budú po nich šliapať, budú piť krv ako víno a naplnia sa ako kropenička a ako rohy oltára.",
  			"16": "<sup>16</sup> V ten deň ich zachráni Hospodin, ich Boh, ako stádo svojho ľudu, lebo budú ako drahokamy čelenky, žiariace nad jeho zemou.",
  			"17": "<sup>17</sup> Veď čo je jeho šťastie a čo jeho krása? Obilie prospeje mladíkom a mušt pannám."
  		},
  		"10": {
  			"1": "<sup>1</sup> Proste Hospodina o dážď v čase jarného dažďa! Hospodin utvára búrkové mračná, dáva do nich výdatný dážď a každému trávu na poli.",
  			"2": "<sup>2</sup> Lebo bôžikovia hovorili nezmysly, veštci videli klamstvá, vykladajú prázdne sny a márne potešujú. Preto ľudia odtiahli ako stádo, sú pokorení, lebo niet pastiera.",
  			"3": "<sup>3</sup> „Proti pastierom vzbĺkol môj hnev a vodcov stáda navštívim.“ Lebo Hospodin zástupov navštívil svoje stádo, dom Júdu; urobil ich podobnými svojmu nádhernému vojnovému tátošovi.",
  			"4": "<sup>4</sup> Bude z neho uholný kameň, bude z neho kolík, bude z neho bojová kuša. Z neho vyjde každý utláčateľ.",
  			"5": "<sup>5</sup> Budú ako hrdinovia vo vojne, ktorí šliapu blato ulíc. Budú bojovať, lebo Hospodin je s nimi a zahanbia aj jazdcov na koňoch.",
  			"6": "<sup>6</sup> „Posilním Júdov dom a Jozefov dom zachránim, privediem ich späť, veď som ich omilostil. Budú, akoby som ich nezavrhol, lebo ja, Hospodin, som ich Boh a vypočujem ich.“",
  			"7": "<sup>7</sup> Efrajimovci budú ako hrdinovia, srdce sa im zaraduje sťa od vína. Ich synovia to uvidia a budú sa tešiť, srdce im bude plesať v Hospodinovi.",
  			"8": "<sup>8</sup> „Zapískam na nich a zhromaždím ich, lebo som ich vykúpil, bude ich tak veľa, ako ich bývalo.",
  			"9": "<sup>9</sup> Rozosejem ich medzi národy a v diaľavách budú na mňa spomínať, budú žiť so svojimi synmi a vrátia sa.",
  			"10": "<sup>10</sup> Privediem ich späť z egyptskej krajiny a z Asýrie ich zhromaždím, privediem ich do krajiny Gileád a Libanon, no nebude pre nich dosť miesta.",
  			"11": "<sup>11</sup> Keď pôjdu cez more úzkosti, on zrazí vlny do mora a vyschnú všetky hlbiny Nílu, zrúti sa pýcha Asýrie a zmizne berla Egypta.",
  			"12": "<sup>12</sup> Posilním ich v Hospodinovi a budú spolu kráčať v jeho mene,“ znie výrok Hospodina."
  		},
  		"11": {
  			"1": "<sup>1</sup> Otvor, Libanon, svoje brány, nech oheň hltá tvoje cédre!",
  			"2": "<sup>2</sup> Plač, cyprus, lebo padol céder: tí, čo boli mocní, spustli. Bedákajte, duby Bášanu, lebo poľahol neprístupný les.",
  			"3": "<sup>3</sup> Počúvaj! Bedákajú pastieri, lebo spustla ich nádhera. Počuj, revú levíčatá, lebo spustla pýcha Jordánu.",
  			"4": "<sup>4</sup> Takto hovorí Hospodin, môj Boh: „Pas stádo určené na zabitie,",
  			"5": "<sup>5</sup> ktoré majitelia beztrestne zabíjajú. Jeho kupci po jednom hovoria: ‚Nech je zvelebený Hospodin, zbohatol som.‘ Jeho pastieri sa nad ním nezľutujú.",
  			"6": "<sup>6</sup> Ani ja sa už nezľutujem nad obyvateľmi krajiny,“ znie výrok Hospodina. „Pozri, vydám každého človeka do ruky jeho blížneho a do ruky jeho kráľa. Rozdrvia krajinu, ale ja z ich ruky nikoho nevytrhnem.“",
  			"7": "<sup>7</sup> Pásol som stádo určené na zabitie pre kupcov s ovcami. A vzal som dve palice: jednu som nazval „Priazeň“, druhej som dal meno „Jednota“, a tak som pásol stádo.",
  			"8": "<sup>8</sup> V jednom mesiaci som odstránil troch pastierov. Stratil som s nimi trpezlivosť a aj oni cítili voči mne znechutenie.",
  			"9": "<sup>9</sup> I povedal som: „Nebudem vás pásť. Čo má zomrieť, nech zomrie; čo má zahynúť, nech zahynie, a tie, čo zostanú, nech si vzájomne obžierajú mäso.“",
  			"10": "<sup>10</sup> Vzal som svoju palicu „Priazeň“ a zlomil som ju; tým som zrušil svoju zmluvu, ktorú som uzavrel so všetkými národmi.",
  			"11": "<sup>11</sup> V ten deň bola zrušená. Vtedy kupci s ovcami, čo ma pozorovali, spoznali, že je to slovo Hospodina.",
  			"12": "<sup>12</sup> Povedal som im: „Ak uznáte za dobré, dajte mi moju mzdu, ak nie, nechajte tak!“ Odvážili mi teda mzdu: tridsať strieborných.",
  			"13": "<sup>13</sup> Hospodin mi povedal: „Hoď ju do pokladnice — tú cennú mzdu, ktorou ma ocenili!“ Vzal som teda tridsať strieborných a hodil som ich do pokladnice v Hospodinovom dome.",
  			"14": "<sup>14</sup> Potom som zlomil druhú palicu „Jednota“, a tým som zrušil bratstvo medzi Júdom a Izraelom.",
  			"15": "<sup>15</sup> I riekol mi Hospodin: „Ešte raz si vezmi výstroj hlúpeho pastiera!",
  			"16": "<sup>16</sup> Hľaď, ja vzbudím v krajine pastiera, čo sa neobzrie o tie, čo hynú; nebude hľadať tie, čo sa stratili, nebude hojiť poranené a nebude sa starať o zdravé. Z tučných bude jesť mäso a postŕha im paprčky.",
  			"17": "<sup>17</sup> Beda hlúpemu pastierovi, čo opúšťa stádo; meč proti jeho ramenu a proti jeho pravému oku. Jeho rameno úplne vyschne a jeho pravé oko celkom vyhasne.“"
  		},
  		"12": {
  			"1": "<sup>1</sup> Výrok. Hospodinovo slovo proti Izraelu. Tak znie výrok Hospodina, ktorý rozprestrel nebesá a založil zem, ktorý utvoril ducha v človeku:",
  			"2": "<sup>2</sup> „Pozri, ja urobím Jeruzalem čašou opojenia pre všetky okolité národy; ale bude to platiť aj pre Judsko, keď bude obliehať Jeruzalem.",
  			"3": "<sup>3</sup> V ten deň urobím Jeruzalem ťaživým kameňom pre všetky národy. Všetci, čo ho budú dvíhať, sa celkom doráňajú. Všetky národy zeme sa zhromaždia proti nemu.",
  			"4": "<sup>4</sup> V ten deň,“ znie výrok Hospodina, „postihnem každého koňa splašenosťou a každého jeho jazdca šialenstvom, ale nad Júdovým domom budem mať otvorené oči a všetky kone národov raním slepotou.",
  			"5": "<sup>5</sup> Vtedy si vodcovia Júdu pomyslia: ‚Sila obyvateľov Jeruzalema spočíva v Hospodinovi zástupov, ich Bohu.‘",
  			"6": "<sup>6</sup> V ten deň urobím vodcov Júdu podobnými rozpáleným kotlom na dreve i ohnivej fakli medzi snopmi; budú pohlcovať všetky okolité národy napravo i naľavo, ale Jeruzalem ostane ďalej na svojom mieste, v Jeruzaleme.“",
  			"7": "<sup>7</sup> Hospodin zachráni najprv Júdove stany, aby sa sláva Dávidovho domu a sláva obyvateľov Jeruzalema nezväčšila na úkor Judska.",
  			"8": "<sup>8</sup> V ten deň bude Hospodin štítom pre obyvateľov Jeruzalema. Potkýnajúci sa medzi nimi bude v ten deň ako Dávid a Dávidov dom bude na ich čele ako Boh, ako Hospodinov anjel.",
  			"9": "<sup>9</sup> „V ten deň vyhľadám a vyhladím všetky národy, ktoré pôjdu proti Jeruzalemu.",
  			"10": "<sup>10</sup> No na Dávidov dom a na obyvateľov Jeruzalema vylejem ducha milosti a úpenlivých prosieb. Potom budú hľadieť na mňa, ktorého prebodli. Budú nad ním nariekať, ako sa narieka nad jedináčikom, a bedákať, ako sa bedáka nad prvorodeným.",
  			"11": "<sup>11</sup> V ten deň nastane veľký nárek v Jeruzaleme ako nárek nad Hadad-Rimónom v údolí pri Megidde.",
  			"12": "<sup>12</sup> Krajina bude nariekať, každý rod osobitne. Rod Dávidovho domu osobitne a jeho ženy zvlášť; rod Nátanovho domu osobitne a jeho ženy zvlášť;",
  			"13": "<sup>13</sup> rod Léviho domu osobitne a jeho ženy zvlášť; rod Šimeiho osobitne a jeho ženy zvlášť.",
  			"14": "<sup>14</sup> Všetky ostatné rody osobitne a ich ženy zvlášť.“"
  		},
  		"13": {
  			"1": "<sup>1</sup> „V ten deň bude otvorený prameň pre Dávidov dom a pre obyvateľov Jeruzalema na očistu z hriechu a nečistoty.",
  			"2": "<sup>2</sup> V ten deň,“ znie výrok Hospodina zástupov, „vyhubím z krajiny meno modiel a nebudú na ne viac spomínať. Aj prorokov a ducha nečistoty odstránim z krajiny.",
  			"3": "<sup>3</sup> Ak bude ešte niekto prorokovať, jeho otec a matka, ktorí ho zrodili, mu povedia: ‚Neostaneš nažive, lebo si v mene Hospodina hovoril lož.‘ Prebodne ho otec i matka, ktorí ho zrodili, pretože prorokoval.",
  			"4": "<sup>4</sup> V ten deň sa zahanbia proroci, každý za svoje videnie, keď budú prorokovať, a neoblečú si srstený plášť na oklamanie druhých.",
  			"5": "<sup>5</sup> Každý povie: ‚Ja nie som prorok, som len človek, čo obrába pôdu, veď pôdu vlastním už od mlada.‘",
  			"6": "<sup>6</sup> Ak sa ho niekto spýta: ‚Čo sú to za rany na tvojej hrudi?‘, odpovie: ‚Tie som utŕžil v dome mojich priateľov.‘",
  			"7": "<sup>7</sup> Meč, povstaň proti môjmu pastierovi a proti mužovi, čo mi je blízky,“ znie výrok Hospodina zástupov. „Udri pastiera a stádo sa rozpŕchne! K maličkým však obrátim svoju ruku.",
  			"8": "<sup>8</sup> Z celej krajiny,“ znie výrok Hospodina, „dve tretiny zomrú, zahynú, ale tretina z nej zostane.",
  			"9": "<sup>9</sup> Tú tretinu prevediem cez oheň a pretavím ich, ako sa taví striebro, a vyskúšam ich, ako sa skúša zlato. Budú vzývať moje meno, ja ich vypočujem. Poviem: ‚To je môj ľud‘ a on povie: ‚Hospodin je môj Boh.‘“"
  		},
  		"14": {
  			"1": "<sup>1</sup> Hľa, prichádza deň Hospodina, vtedy sa v tvojom strede bude deliť korisť.",
  			"2": "<sup>2</sup> „Zhromaždím všetky národy k Jeruzalemu do boja, zaujmú mesto, domy vyplienia, ženy znásilnia. Polovica mesta pôjde do zajatia, ale zvyšok ľudu mesta nevyničia.“",
  			"3": "<sup>3</sup> Potom Hospodin vytiahne a bude bojovať proti tým národom, ako bojoval v deň vojny.",
  			"4": "<sup>4</sup> Jeho nohy v ten deň zastanú na Olivovom vrchu, ktorý leží na východ od Jeruzalema, a Olivový vrch sa rozštiepi napoly — od východu na západ — a utvorí sa veľmi veľké údolie. Polovica vrchu sa posunie na sever a polovica na juh.",
  			"5": "<sup>5</sup> Vtedy budete utekať do údolia medzi mojimi vrchmi, lebo toto horské údolie bude siahať až k Acalu. Budete utekať, ako ste bežali pred zemetrasením v dňoch judského kráľa Uzziju. Vtedy príde Hospodin, môj Boh, a všetci jeho svätí s ním.",
  			"6": "<sup>6</sup> V ten deň nebude svetlo ani zima, ani mráz.",
  			"7": "<sup>7</sup> Bude to jediný deň známy iba Hospodinovi. Nebude to ani deň, ani noc, ale vo večernom čase bude svetlo.",
  			"8": "<sup>8</sup> V ten deň bude z Jeruzalema vytekať živá voda, polovica do mora na východ a polovica do mora na západ. Tak to bude v lete i v zime.",
  			"9": "<sup>9</sup> Hospodin bude kráľom nad celou zemou. V ten deň bude jediný Hospodin a jeho meno jediné.",
  			"10": "<sup>10</sup> Celá krajina sa zmení na step, ktorá siaha od Geby po Rimmón na juh od Jeruzalema. Ten bude vyčnievať a ostane na svojom mieste od Benjamínskej brány až po miesto starobylej Nárožnej brány a od veže Chananel až po Kráľovské lisy.",
  			"11": "<sup>11</sup> Budú v ňom bývať a nezasiahne ho vojnová kliatba. Jeruzalem bude bývať v bezpečí.",
  			"12": "<sup>12</sup> Toto bude rana, ktorou Hospodin udrie všetky národy, čo bojovali proti Jeruzalemu: bude sa im rozkladať telo, hoci budú stáť na nohách, oči im vyhnijú v jamkách a jazyk im zhnije v ústach.",
  			"13": "<sup>13</sup> V ten deň zošle na nich Hospodin veľký zmätok: jeden schmatne ruku druhého a jeho ruka sa obráti proti nemu.",
  			"14": "<sup>14</sup> Aj Júda bude bojovať proti Jeruzalemu. Nahromadí sa bohatstvo všetkých okolitých národov: zlato, striebro a šatstvo v nesmiernom množstve.",
  			"15": "<sup>15</sup> A rana, čo zasiahne kone, mulice, ťavy, osly a všetky zvieratá, ktoré budú v ich táboroch, bude taká istá.",
  			"16": "<sup>16</sup> No všetci, čo ostanú z rozličných národov, ktoré tiahli proti Jeruzalemu, rok čo rok budú putovať, aby sa poklonili kráľovi, Hospodinovi zástupov a svätili slávnosť Stánkov.",
  			"17": "<sup>17</sup> Ak niektoré z týchto pokolení nevystúpia do Jeruzalema pokloniť sa kráľovi, Hospodinovi zástupov, nebude im pršať.",
  			"18": "<sup>18</sup> Ak nevystúpi a nepríde ani pokolenie Egypťanov, nebude pršať ani im. Zastihne ich rana, ktorou Hospodin udrie národy, čo nevystúpia svätiť slávnosť Stánkov.",
  			"19": "<sup>19</sup> Toto bude trest za hriech Egypta a za hriech všetkých národov, čo nevystúpia svätiť slávnosť Stánkov.",
  			"20": "<sup>20</sup> V ten deň bude na zvončekoch koní nápis: „Zasvätený Hospodinovi“. A hrnce v Hospodinovom dome budú ako obetné nádoby pred oltárom.",
  			"21": "<sup>21</sup> Každý hrniec v Jeruzaleme a v Judsku bude zasvätený Hospodinovi zástupov. Všetci obetujúci prídu a vezmú si z nich a v nich budú variť, takže v ten deň už nebude kupcov v dome Hospodina zástupov."
  		}
  	}
  };
  module.exports = book;